XO กำไร Q3/61 ทำจุดสูงสุดใหม่-ลุ้น Q4/61 โตต่อเนื่องแนะซื้อเป้า13บ.
XO กำไร Q3/61 ทำจุดสูงสุดใหม่-ลุ้น Q4/61 โตต่อเนื่องแนะซื้อเป้า13บ.
12 พ.ย. 2561

บล.ฟินันเซีย ไซรัส ระบุในบทวิเคราะห์วันนี้ (12พ.ย.) ว่า  บริษัท เอ็กโซติค ฟู้ด จำกัด (มหาชน) หรือ XO กำไรสุทธิไตรมาส 3/61 ทำจุดสูงสุดใหม่ที่ 68 ลบ. (+58% Q-Q, +258% เทียบช่วงเดียวกันของปีก่อน) มาจากทั้งรายได้ที่เพิ่มขึ้นจากการปรับราคาขายกับลูกค้า และอัตรากำไรขั้นต้นที่เพิ่มขึ้นเป็น 39.2% จาก 30.6% ในปีก่อน รวม 9M18 มีกำไรสุทธิ 157 ลบ. (+220% เทียบช่วงเดียวกันของปีก่อน)
แนวโน้มกำไรไตรมาส4/61 น่าจะยังดีต่อเนื่อง คาดกำไรสุทธิปี 2018 ที่ 225 ลบ. (+228% เทียบช่วงเดียวกันของปีก่อน) และคาดปีหน้าอาจโตเล็กน้อย จากฐานที่สูงในปีนี้ ส่วนประเด็นรัฐบาลมีแนวคิดเก็บภาษีความเค็ม ซึ่งกลุ่มซอสปรุงรสจะโดนด้วย แต่ XO จะไม่ได้รับผลกระทบเพราะส่งออกเกือบ 100%  เราให้ราคาเป้าหมายปีหน้าที่ 13 บาท (อิง PE เดิม 24 เท่า)  แนะนำเก็งกำไร